Paġna Il-Kunsill biħsiebu jemenda d-dikjarazzjonijiet tar-raġunijiet marbuta mal-persuni msemmija hawn fuq. Dawn il-persuni huma b'dan informati li jistgħu jippreżentaw talba lill-Kunsill biex jiksbu d-dikjarazzjoni tar-raġunijiet prevista qabel it-12 ta' Frar 2018, fl-indirizz li ġej: Permezz ta' ittra datata t-12 ta' Ottubru 2017 saret talba lill-Qorti tal-EFTA mill-Beschwerdekommission der Finanzmarktaufsicht (Bord tal-Appelli tal-Awtorità tas-Suq Finanzjarju), li waslet għand ir-Reġistru tal-Qorti fit-12 ta' Ottubru 2017, għal Opinjoni Konsultattiva fil-Kawża Edmund Falkenhahn AG vs l-Awtorità tas-Suq Finanzjarju tal-Liechtenstein dwar il-mistoqsijiet li ġejjin: Huwa kompatibbli mad-Direttiva 2009/110/KE tal-Parlament Ewropew u tal-Kunsill tas-16 ta' Settembru 2009 dwar il-bidu, l-eżerċizzju u s-superviżjoni prudenzjali tan-negozju tal-istituzzjonijiet tal-flus elettroniċi (id-Direttiva dwar il-Flus Elettroniċi) jekk il-flus elettroniċi jkollhom valur differenti mill-valur nominali meta jaslu l-fondi fil-perjodu bejn il-ħruġ (l-Artikolu 11(1)) u r-rimborż (l-Artikolu 11(2)), sakemm ir-rimborż (l-Artikolu 11(2)) ikun mill-inqas bil-valur nominali tagħhom? Jekk il-Mistoqsija I/1 titwieġeb fl-affermattiv: Jistal-valur differenti msemmi fil-Mistoqsija I/1 ikun marbut ma' valur varjabbli (bħal pereżempju l-prezz tad-deheb)? Jekk il-Mistoqsija I/2 titwieġeb fl-affermattiv: F'każ ta' rabta ma' valur varjabbli (bħal pereżempju l-prezz tad-deheb), huwa kompatibbli mal-Artikolu 12 tad-Direttiva dwar il-Flus Elettroniċi għal rimborż (l-Artikolu 11(2)) li għandu jitwettaq fuq ammont 'il fuq mill-valur nominali? L-Artikolu 7(2), l-ewwel u t-tieni subparagrafu tad-Direttiva dwar il-Flus Elettroniċi jiddefinixxu b'mod eżawrjenti liema għandhom jiġu kkunsidrati bħala beni sikuri ta' riskju baxx fi ħdan it-tifsira tal-ewwel sentenza tal-Artikolu 7(1) tad-Direttiva dwar il-Flus Elettroniċi moqri flimkien mal-Artikolu 9(1)(a) tad-Direttiva 2007/64/KE tal-Parlament Ewropew u tal-Kunsill tat-13 ta' Novembru 2007 dwar is-servizzi ta' ħlas fis-suq intern (id-Direttiva dwar is-Servizzi ta' Ħlas)? Jekk il-Mistoqsija II/1 titwieġeb fin-negattiv: L-Artikolu 9(1)(a) tad-Direttiva dwar is-Servizzi ta' Ħlas jipprekludi lill-awtorità kompetenti milli tiddefinixxi x'jikkostitwixxi assi siguri, (likwidi) b'riskju baxx biss bħala parti mid-deċiżjoni dwar l-għoti ta' awtorizzazzjoni skont l-Artikolu 10 tad-Direttiva dwar il-Flus Elettroniċi? Jekk il-Mistoqsija II/2 titwieġeb fin-negattiv: Ir-referenza għall-Artikolu 9(1) u (2) tad-Direttiva dwar is-Servizzi ta' Ħlas li tinsab fl-ewwel sentenza tal-Artikolu 7(1) tad-Direttiva dwar il-Flus Elettroniċi għandha tiġi interpretata li tfisser "beni sikuri ta' riskju baxx" fis-sens tal-ewwel subparagrafu tal-Artikolu 7(2) tad-Direttiva dwar il-Flus Elettroniċi jew bħala li tfisser "beni sikuri, likwidi ta' riskju baxx"? Fid-dawl tar-risposta mogħtija għall-Mistoqsija II/3: Id-deheb huwa beni (likwidi) ta' riskju baxx? Dan l-avviż jikkonċerna l-impriżi li ġejjin: Phoenix Services International LLC ("Phoenix", l-Istati Uniti tal-Amerika). Apollo takkwista, fis-sens tal-Artikolu 3(1)(b) tar-Regolament dwar l-Għaqdiet il-kontroll uniku ta' Phoenix kollha kemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: L-applikazzjoni oriġinali għar-reġistrazzjoni tressqet mill-membri tal-grupp applikanti. L-applikant attwali jipproteġi l-interessi tal-produtturi tat-"Tiroler Speck" IĠP, u għaldaqstant għandu interess leġittimu fis-sottomissjoni ta' bidliet għall-Ispeċifikazzjoni. L-Awstrija Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn (bidla fid-dettalji tal-entità kompetenti, isem il-grupp applikanti oriġinali, l-organu ta' spezzjoni, ir-rekwiżiti nazzjonali, emendi fil-kitba) Emenda għall-Ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda tal-Ispeċifikazzjoni tal-prodott ta' DOP jew IĠP irreġistrata li għaliha ma jkun ġie rreġistrat l-ebda Dokument Uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Il-bidliet sottomessi għall-Ispeċifikazzjoni tal-prodott huma meħtieġa minħabba l-esperjenza miksuba fit-trattament tal-aspetti prattiċi tat-terminu protett minn mindu ġiet approvata l-protezzjoni tiegħu. Dawn il-bidliet jinkludu deskrizzjoni ddettaljata tar-rekwiżiti kollha importanti tal-produzzjoni u tal-kummerċjalizzazzjoni, inkluż l-istadji tal-produzzjoni, li għandhom assolutament isiru fiż-żona ġeografika kkonċernata, u jservu biex jiggarantixxu l-kwalità tat-"Tiroler Speck" IĠP. L-Ispeċifikazzjoni tal-prodott preċedenti kienet magħmula minn għadd ta' dokumenti u annessi separati, li issa ngħaqdu f'dokument wieħed, irrevedut u aġġornat sabiex jipprovdi deskrizzjoni aktar ċara tar-rekwiżiti, partikularment dwar il-metodu ta' produzzjoni u l-prova tal-oriġini, sabiex tinżamm il-kwalità tat-"Tiroler Speck" IĠP. Il-punt 5b tal-Ispeċifikazzjoni tal-prodott jgħid: "Il-materja prima għat-'Tiroler Speck' IĠP tinkiseb mill-qatgħat li ġejjin, mirquma u bla għadam, tal-laħam tal-majjal: il-koxxa, il-flett, l-għonq. It-'Tiroler Speck' jiġi kemxejn immellaħ, imbagħad jiġi ttrattat u jinħażen f'taħlita speċjali ta' ħwawar, skont id-drawwiet u t-tradizzjoni lokali, fi kmamar separati, u f'temperatura ta' bejn 18 °C u 20 °C. Il-kulur ta' barra jkun kannella tfakkar fid-duħħan, u l-wiċċ mal-qtugħ jagħti fl-aħmar, b'kisja bajda tax-xaħam. Għandu riħa moderata u aromatika, bi sfumaturi evidenti ta' duħħan. It-togħma hija pikkanti, karatterizzata minn taħlitiet ta' ħwawar speċjali u trattament b'affumikazzjoni partikulari, u hija kemxejn mielħa. Karatteristiċi fiżikokimiċi u mikrobijoloġiċi: Proporzjon ilma/proteini ta' mhux aktar minn 1,5 (tolleranza ta' 0,2), Kontenut massimu ta' melh ta' 5 %, Għadd totali tal-kolonji aerobiċi (inkluż il-batterji tal-aċidu lattiku) CFU/g < 1 x 107." Din is-silta hija emendata kif ġej: It-'Tiroler Speck' IĠP huwa prodott tal-majjal artiġjanali, ippriżervat b'mod tradizzjonali, magħmul mill-koxxa, flett, żaqq, spalla jew għonq mingħajr għadam. Jitmellaħ fix-xott, jitħawwar, jitħejja għall-priżervazzjoni, jiġi affumikat fil-kesħa, u jitnixxef bl-arja. It-'Tiroler Speck' IĠP jiġi prodott esklussivament fiż-żona ġeografika ddefinita, u jkun disponibbli, fil-għamla aħħarija tiegħu, ippakkjat fil-vakwu jew f'atmosfera kkontrollata, u jew f'biċċiet sħaħ, jew imqatta' jew f'fetet. Proporzjon ilma/proteini: massimu ta' 1,7 (tolleranza + 0,2) Kontenut ta' melħ (NaCl): massimu ta' 5,0 % (tolleranza + 1,5 % [fil-qalba] + 2,0 % [fix-xifer])" Il-karatteristiċi organolettiċi tipiċi tal-prodott issa huma deskritti b'aktar preċiżjoni u dettall. Il-proporzjon imla/proteini issa huwa identifikat b'mod korrett bħala "massimu ta' 1,7", flok "massimu ta' 1,5" kif kien hemm miktub qabel. Dan kien żball tat-tipa fl-Ispeċifikazzjoni oriġinali. Il-proprjetajiet mikrobijoloġiċi tħassru għalkollox, għax abbażi tar-rekwiżiti legali fis-seħħ, kienu superfluwi. Il-kliem, parti minnu mill-Ispeċifikazzjoni oriġinali u parti miżjuda, sar aktar preċiż sabiex ġiet iċċarat u kkompletata d-deskrizzjoni tal-prodott, u b'hekk l-organu ta' spezzjoni jingħata parametri tal-prodott aktar preċiżi u affidabbli biex ikun jista' jiżgura l-kwalità tal-prodott. It-tqattigħ tat-"Tiroler Speck" IĠP minn dejjem sar esklussivament fiż-żona ġeografika ddefinita tal-produzzjoni. Għalhekk fid-deskrizzjoni tal-prodott jiġi mfisser f'liema punt it-"Tiroler Speck" IĠP jilħaq l-għamla aħħarija tiegħu: speċifikament, meta jkun ippakkjat fil-vakwu jew f'atmosfera kkontrollata, u jew bħala biċċa sħiħa, jew imqatta' jew f'fetet. Billi l-Ispeċifikazzjoni ma kienet tinkludi ebda referenza għall-prova tal-oriġini, tqies xieraq li tiddaħħal informazzjoni dwar it-traċċabbiltà tal-prodott skont il-punt 4.4 tal-Ispeċifikazzjoni tal-prodott. Issa tinkludi dispożizzjonijiet biex tiġi żgurata t-traċċabbiltà. It-tikketta ta' kull unità tat-"Tiroler Speck" IĠP prodotta għandha turi numru tal-azjenda u identifikatur tal-lott fil-forma ta' numru tal-lott jew data, sabiex kull lott ikun jista' jintrabat b'mod konklużiv mal-post ta' produzzjoni tiegħu. Kull produttur li jkun jixtieq jikkummerċjalizza l-iSpeck bl-isem "Tiroler Speck" għandu jkun inkluż f'lista ta' produtturi, li tinżamm mill-grupp applikanti. Din il-lista hija disponibbli fuq www.tirolerspeck.info Il-lista tinkludi l-azjendi kollha li jipproduċu u jippakkjaw it-"Tiroler Speck" IĠP skont id-dispożizzjonijiet ta' din l-Ispeċifikazzjoni, flimkien mad-dettalji li ġejjin: in-numru tal-azjenda, l-isem u l-indirizz tal-impriża. Jekk l-azjenda ta' kumpanija tokkupa aktar minn post wieħed, b'kull wieħed iwettaq stadju individwali tal-produzzjoni tat-"Tiroler Speck" IĠP, jew jekk tokkupa aktar minn indirizz postali wieħed fl-istess distrett, dawn jistgħu jiġu inklużi fil-lista tal-produtturi bħala grupp ta' azjendi. L-osservazzjonijiet ta' hawn fuq rigward il-punt 5d, li kienu inklużi f'dan il-punt meta ġiet irrikonoxxuta l-indikazzjoni tal-oriġini inkwistjoni, issa tmexxew għal-punt 4.6, "Rabta maż-żona ġeografika". Il-punt 5e tal-Ispeċifikazzjoni tal-prodott jgħid: "Meta jiġu pproċessati l-partijiet elenkati fil-punt 5b, għandhom jiġu rispettati l-kriterji li ġejjin: Il-qatgħat kollha użati fil-produzzjoni tat-'Tiroler Speck' huma qatgħat tradizzjonali (ara l-Anness 3); Għandhom ikunu mmellħin fix-xott (billi jingħorku b'taħlita ta' melħ u ħwawar) u mħejjija għall-priżervazzjoni; Il-proċess ta' affumikazzjoni, u l-proċess assoċjat ta' tnixxif, isiru f'temperatura massima tad-duħħan u tal-kamra ta' 20 °C; It-tnixxif bl-arja u l-istadju tal-maturazzjoni jsiru f'temperatura ambjentali bejn 10 °C u 15 °C, u b'umdità relattiva ta' bejn 60 % u 80 %; Għandu jiġi żgurat skambju tal-arja suffiċjenti; It-tnixxif u l-maturazzjoni jsiru fl-istess ħin, biex tiġi evitata l-formazzjoni ta' xifer xott; Għandu jiġi żgurat li l-prodott ikun ħieles mill-parassiti u mill-pesti; Il-qatgħat identifikati huma soġġetti għall-projbizzjoni tal-priżervazzjoni bit-tilqim, kif ukoll tat-trattament bl-użu ta' tumbler; Għall-valutazzjoni tal-kwalità, tintuża l-iskema tal-ittestjar inkluża fl-Anness 4." Din is-silta hija emendata kif ġej: Il-qatgħat tal-laħam użati għat-'Tiroler Speck' IĠP joriġinaw fl-Unjoni Ewropea, u jkunu magħmulin mill-qatgħat li ġejjin, bl-għadam imneħħi u mqattgħa skont prassi ta' produzzjoni tajba: il-koxxa bil-qoxra, bin-naħa l-għolja jew mingħajrha; il-flett bil-qoxra; iż-żaqq bil-qoxra (bl-għadam artab jew mingħajru); l-għonq bil-qoxra. Il-qatgħat tal-laħam jitmellħu fix-xott jew jitħejjew għall-priżervazzjoni. Dan jinvolvi li l-wiċċ ta' fuq tal-laħam jingħorok bil-melħ (melħ tal-blat jew melħ tal-baħar), b'aġenti tal-ippriżervar (nitriti u/jew nitrati) u b'taħlita ta' ħwawar, li għandha tinkludi mill-inqas il-ġniebru, il-bżar iswed u t-tewm, sabiex tinħoloq salmura. Ma għandhomx jintużaw magni tal-priżervazzjoni bit-titqib, tumblers bis-salmura jew massaġġaturi bis-salmura. L-istadju li jmiss tal-priżervazzjoni, li jtemm il-proċess tal-priżervazzjoni, isir f'temperaturi ta' bejn 2 °C u 7 °C. Dan l-istadju ta' mistrieħ is-soltu jdum bejn 7 ijiem u 35 jum. It-tul ta' żmien jiġi ddeterminat skont id-daqs tal-qatgħa tal-laħam, u jiġi kkalkolat b'mod espert sabiex il-kontenut tal-melħ li jirriżulta fil-prodott aħħari jaqbel mal-karatteristiċi fiżikokimiċi tal-prodott skont il-punt 4.2.3. L-istadju tal-priżervazzjoni jiġi segwit minn stadju ta' tnixxif fil-kesħa, li jsir f'temperaturi ta' bejn 2 °C u 7 °C u jdum sa 14-il jum, skont ir-reġjun fiż-żona ġeografika ddefinita. Wara perjodu ta' tisħin ta' mhux iktar minn 24 siegħa f'temperaturi ta' mhux iktar minn 28 °C, isir l-istadju tal-affumikazzjoni fil-kesħa. Id-duħħan għandu jinħoloq bl-użu ta' njam li jkun tal-anqas 50 % tal-fagu jew tal-fraxxnu. Fejn meħtieġ, il-wiċċ tat-'Tiroler Speck' IĠP imnixxef għalkollox jitnaddaf u jiġi llostrat, imbagħad jew jitqatta' f'biċċiet għall-użu domestiku jew titneħħielu l-qoxra, jitħejja u jitqatta' f'fetet, jew isir 'lest għall-kċina', u jiġi ppakkjat jew fil-vakwu jew f'atmosfera kkontrollata. Waqt it-tqattigħ, kull lott lest għandu jgħaddi minn verifika sensorjali biex tiżgura li ma hemm ebda devjazzjoni mhux mixtieqa fil-lewn jew fit-togħma. Jekk ikun hemm xi difett (taħsir, difetti fl-ilwien, jew il-formazzjoni mhux mixtieqa ta' xifer xott), għandhom jittieħdu passi minnufih biex jiġu aġġustati l-parametri ta' kontroll (fosthom it-temperatura, l-umdità jew it-tul taż-żmien ta' kull stadju) għal-lottijiet jew unitajiet li jkunu għadhom fil-proċess ta' produzzjoni. Biex din l-assigurazzjoni tal-kwalità tkun tista' ssir fil-pront, l-attivitajiet tal-produzzjoni tal-unitajiet ippakkjati tat-'Tiroler Speck' IĠP isiru esklussivament fl-azjenda tal-produzzjoni jew fil-grupp ta' azjendi. Madankollu, jekk minħabba arranġamenti speċifiċi jkun meħtieġ perjodu ta' ħżin wara t-tnixxif u qabel ma jibda t-tqattigħ, dan irid isir biss fi ppakkjar fil-vakwu jew f'atmosfera kkontrollata (l-ippakkjar inizjali) sabiex jiġi evitat telf fil-kwalità minħabba tnixxif eċċessiv jew taħsir mikrobijoloġiku mit-tkabbir tal-moffa. It-'Tiroler Speck' IĠP imbagħad jitqatta' jew f'biċċiet għall-użu domestiku, jew bil-qoxra mneħħija, ippreparat u mqatta' f'fetet jew magħmul 'lest għall-kċina', u ppakkjat jew fil-vakwu jew f'atmosfera kkontrollata (l-ippakkjar aħħari). Bħala eżenzjoni mir-rekwiżit li l-ippakkjar aħħari jsir fl-azjenda ta' produzzjoni jew fil-grupp ta' azjendi, il-lottijiet li jkunu saru b'mod konġunt bl-għan esklussiv li tittejjeb il-kwalità tat-'Tiroler Speck' IĠP bħala parti minn ġenerazzjoni u tixrid tal-għarfien, jistgħu jiġu prodotti b'mod konġunt minn għadd ta' azjendi tal-produzzjoni awtorizzati inklużi fil-lista tal-produtturi. F'dan il-każ, l-istadji individwali tal-produzzjoni jew partijiet tal-proċess ta' produzzjoni, inkluż it-tqattigħ u l-ippakkjar, l-għażla tal-materjal ta' ppakkjar u l-kalkolu assoċjat tal-ħajja tal-prodott fuq l-ixkaffa, isiru minn azjendi differenti u mhux bilfors iridu jsiru fi ħdan azjenda tal-produzzjoni waħda jew grupp ta' azjendi wieħed." Saru emendi għall-proċess ta' produzzjoni bil-għan li tiġi assigurata l-kwalità inekwivokabbli tat-"Tiroler Speck", li tissejjes speċifikament fuq l-għarfien espert li l-produtturi jkollhom tal-metodu ta' produzzjoni tradizzjonali. Il-kliem tat-test li diġà kien deher fl-Ispeċifikazzjoni oriġinali sar iktar preċiż, u issa jagħti deskrizzjoni fid-dettall ta' dan il-metodu ta' produzzjoni tradizzjonali. B'mod partikulari, ingħatat definizzjoni aktar preċiża tal-metodu ta' pproċessar, billi jissemma li t-tqattigħ u l-ippakkjar immedjati tat-"Tiroler Speck" wara li jkun ġie prodott ikollhom impatt fuq il-karatteristiċi tal-prodott. L-inklużjoni tad-dispożizzjoni li t-"Tiroler Speck" għandu jitqatta' f'biċċiet jew f'fetet, u jiġi ppakkjat fiż-żona ġeografika ddefinita minnufih wara l-aħħar stadju tal-produzzjoni (it-tnixxif bl-arja), hija maħsuba biex tiżgura li tinżamm il-kwalità tat-"Tiroler Speck" IĠP. L-emendi individwali jorbtu mal-punti li ġejjin: Il-qatgħat tal-laħam li għandhom jintużaw tmexxew mill-punt oriġinali 5b "Deskrizzjoni" u l-punt D "Tqattigħ" tal-Anness 3 (Kundizzjonijiet għall-produzzjoni tal-laħam tal-majjal u rekwiżiti għal-laħam frisk — qatgħat tal-laħam) lejn it-taqsima dwar il-metodu ta' produzzjoni taħt punt għalih, "Il-laħam bħala materja prima". L-"Iskema tal-ittestjar għall-analiżi sensorjali tal-prodott aħħari" inkluża fl-Anness 4 tal-Ispeċifikazzjoni tħassret, billi l-metodu ta' produzzjoni huwa ppreżentat b'mod aktar iddettaljat u komplut, u l-assigurazzjoni tal-kwalità issa hija deskritta taħt il-punt 4.7. Il-produzzjoni tat-"Tiroler Speck" hija deskritta f'passi dettaljati, mit-tmelliħ jew tħejjija għall-priżervazzjoni tal-qatgħat tal-laħam sal-istadju tal-maturazzjoni matul it-tnixxif bl-arja, filwaqt li jissemmew il-parametri tekniċi li għandhom jiġu osservati biex jiżguraw il-kwalità. Sabiex tiġi ċċarata l-importanza tas-superviżjoni kontinwa tal-proċess ta' produzzjoni għall-kwalità tal-prodott, l-Ispeċifikazzjoni tgħid espliċitament li l-proċess ta' produzzjoni għandu jsir kollu kemm hu f'azjenda tal-produzzjoni jew fi grupp ta' azjendi (ara d-definizzjoni ta' "grupp ta' azjendi" taħt il-punt 2 tal-applikazzjoni għal emenda jew taħt il-punt 4.4. tal-Ispeċifikazzjoni tal-prodott), sabiex fil-każ ta' nuqqas perċipibbli ta' kwalità, ikun jista' jsir aġġustament rapidu u f'waqtu tal-parametri ta' kontroll (fosthom it-temperatura, l-umdità jew it-tul ta' żmien ta' kull pass fil-proċess) għal-lottijiet li jkunu għadhom fil-proċess ta' produzzjoni. Ir-restrizzjoni tat-tqattigħ u tal-ippakkjar tat-"Tiroler Speck" għaż-żona ġeografika ddefinita hija ġġustifikata b'mod oġġettiva, speċjalment fid-dawl tal-fatt li l-kriterji kwalitattivi jiġġustifikaw din ir-restrizzjoni, u li din taqbel mad-drawwiet bonafidi u stabbiliti tal-produtturi lokali. Il-proċess ta' tqattigħ f'biċċiet jew f'fetet għandu jkun limitat f'termini ta' fejn jista' jsir, billi dan ikollu impatt fuq il-karatteristiċi tal-prodott. Ladarba l-produzzjoni tat-"Tiroler Speck" mhux imqatta' tkun lesta, il-prodott ikun suxxettibbli għal tnixxif eċċessiv jew għal taħsir mikrobijoloġiku minħabba t-tkabbir tal-moffa. Għaldaqstant, jeħtieġ li l-prodott jiġi ppakkjat fil-post tal-produzzjoni qabel ma jinħareġ għad-distribuzzjoni. Jekk minħabba arranġamenti speċifiċi t-"Tiroler Speck" ikun jirrikjedi perjodu ta' ħżin wara t-tnixxif u qabel it-tqattigħ, għandu jsir stadju inizjali tal-ippakkjar, jew fil-vakwu jew f'atmosfera kkontrollata, sabiex jiġi evitat aktar telf fil-kwalità. Wara dan, il-prodott ikun jista' jitqatta' f'biċċiet jew jitneħħa mill-qoxra, jiġi mirqum u jitqatta' f'fetet, jew jiġi ppakkjat f'forma "lesta għall-kċina", u jitqiegħed fl-ippakkjar aħħari tiegħu, jew fil-vakwu jew f'atmosfera kkontrollata. Dan jiżgura li l-verifiki fuq il-post jitwettqu mill-produttur, biex jiggarantixxu l-kwalità u l-awtentiċità tal-prodott. Li kieku t-"Tiroler Speck" IĠP kellu jitqatta' f'fetet u jiġi ppakkjat barra miż-żona tal-produzzjoni, kien jiġi ttrasportat lejn kwalunkwe numru ta' faċilitajiet tal-ipproċessar, u kien jinbiegħ għadd ta' drabi matul il-proċess. Minħabba l-inkapaċità ta' monitoraġġ ta' tali kanali kummerċjali, it-traċċabbiltà u l-verifiki effettivi jkunu impossibbli, billi mingħajr numru ta' identifikazzjoni mdaħħal fir-reġistru tal-produtturi (numru tal-azjenda u identifikatur tal-lott fil-forma ta' numru tal-lott jew data, li permezz tagħhom tista' tiġi vverifikata t-traċċabbiltà tal-prodotti ppakkjati għal kull settur tas-suq, u kull lott ikun jista' jintrabat b'ċertezza ma' post tal-produzzjoni), it-"Tiroler Speck" ippakkjat ma jkunx jista' jitqies awtentiku. Ir-ritorn ta' dan l-istadju lejn iż-żona tal-produzzjoni, kif issa huwa previst, flimkien mal-verifiki fuq il-post korrispondenti, jitqies miżura meħtieġa u proporzjonata biex tiġi żgurata l-kwalità tat-"Tiroler Speck" IĠP iffinalizzat. Mindu saret ir-reġistrazzjoni inizjali tal-indikazzjoni tal-oriġini, it-"Tiroler Speck" IĠP ġie ddistribwit l-aktar f'qatgħat jew f'fetet mill-produttur. Billi dan ma kienx imsemmi espliċitament fl-Ispeċifikazzjoni oriġinali, ir-regoli dwar il-proċess ta' tqattigħ u ppakkjar issa ġew inklużi speċifikament għal aktar ċarezza. Il-punt 5f tal-Ispeċifikazzjoni tal-prodott jgħid: "Tul bosta ġenerazzjonijiet, il-produzzjoni tat-'Tiroler Speck' stabbiliet ruħha bħala metodu ta' produzzjoni tradizzjonali fil-pajsaġġ muntanjuż u agrikolu tat-Tirol, fejn ma kienx possibbli li l-laħam frisk jiġi rrefriġerat. It-tnixxif tal-laħam fl-arja nadifa tal-muntanji, u l-affumikazzjoni ħafifa tiegħu bl-użu ta' taħlitiet speċifiċi ta' ħwawar u ta' njam tal-fagu jew tal-fraxxnu — it-tnejn li huma stadji neċessarji fil-proċess —, huma rappreżentattivi tal-karatteristiċi partikulari tat-'Tiroler Speck'. Ir-riċetti tal-ħwawar u l-metodi ta' produzzjoni għat-'Tiroler Speck' baqgħu jintirtu minn ulied kull ġenerazzjoni ta' bdiewa. Din it-tradizzjoni, mgħoddija minn persuna għall-oħra, maż-żmien issarrfet f'immaġni pubblika prestiġjuża tal-produzzjoni kummerċjali tat-'Tiroler Speck' tal-lum il-ġurnata. Dan il-prodott ilu ħafna ġenerazzjonijet apprezzat minħabba l-valur nutrizzjonali għoli tiegħu, il-ħajja twila tal-prodott fuq l-ixkaffa, u l-varjetà ta' użi possibbli." Din is-silta hija emendata kif ġej: It-'Tiroler Speck' ilu s-sekli parti integrali mill-gastronomija rurali lokali. Referenzi dokumentarji jipprovdu indikazzjoni tal-wirt antik tat-'Tiroler Speck' fit-Tirol. Fil-ktieb 'Geschichte der Tiroler Metzgerhandwerks' [L-Istorja tal-Bejgħ tal-Laħam fit-Tirol] (Universitätsverlag Wagner 1982), Nikolaus Graff u Hermann Holzmann isemmu, fost l-oħrajn, il-prezz ta' libra Speck flimkien ma' zlazet tal-majjal, bid-data tat-23 ta' Lulju 1573. L-importanza tal-Ispeck fid-dieta tal-popolazzjoni tat-Tirol tissemma wkoll f'siltiet oħra tal-istess ktieb. Jirrapporta, pereżempju, li anki fl-isfera privata, il-laħam tal-majjal kien jinbiegħ fis-suq f'qatgħat kbar biex minnu jsir l-Ispeck. Il-biċċa l-kbira tal-laħam tal-majjal imbagħad kien jitħejja għall-priżervazzjoni u jiġi affumikat, u kien imfittex is-sena kollha bħala Speck u majjal affumikat. Il-livell għoli ta' għarfien espert li trawwem fiż-żona ġeografika ddefinita b'rabta mat-tekniki ta' produzzjoni u l-kontroll tal-proċess tal-maturazzjoni, u li baqa' jingħadda minn ġenerazzjoni għall-oħra, huwa essenzjali għall-karatteristiċi organolettiċi li jikkostitwixxu l-kwalità tal-prodott. Ir-riċetta tal-ħwawar u l-metodu ta' produzzjoni għat-'Tiroler Speck' baqgħu jintirtu minn ulied kull ġenerazzjoni ta' bdiewa. Din it-tradizzjoni, mgħoddija minn persuna għall-oħra, maż-żmien issarrfet f'immaġni pubblika prestiġjuża tal-produzzjoni kummerċjali tat-'Tiroler Speck' tal-lum il-ġurnata. Dan il-prodott ilu ħafna ġenerazzjonijet apprezzat minħabba l-valur nutrizzjonali għoli tiegħu, il-ħajja twila tal-prodott fuq l-ixkaffa, u l-varjetà ta' użi possibbli. L-Ispeċifikazzjoni ġiet adattata għar-rekwiżiti tar-Regolament (UE) Nru 1151/2012 billi l-osservazzjonijiet storiċi, bħall-evidenza dokumentata u t-tradizzjonijiet antiki marbutin mat-"Tiroler Speck", li għall-bidu kienu deskritti fit-taqsima dwar il-prova tal-oriġini, issa tmexxew taħt il-punt 4.6, "Rabta maż-żona ġeografika". Ġew deskritti fit-tul l-effetti tal-klima u l-fatturi umani fiż-żona ġeografika. Ġiet ipprovduta deskrizzjoni fid-dettall tal-għarfien espert tal-produtturi reġjonali, li bilkemm issemma fl-Ispeċifikazzjoni preċedenti. Dan l-għarfien espert jinkludi l-għarfien tradizzjonali ta' tekniki speċjali tal-ħżin, li fihom ġie żviluppat għat-"Tiroler Speck" IĠP metodu ta' produzzjoni speċjali li jiddependi mill-istaġun u mit-temp, kif ukoll il-ħiliet avvanzati għat-tekniki ta' produzzjoni u ta' kontroll tal-proċess ta' monitoraġġ — ħiliet li huma essenzjali biex joħorġu l-karatteristiċi organolettiċi tal-prodott. Barra minn hekk, saret enfażi fuq dawk il-karatteristiċi organolettiċi li jrendu l-prodott speċjali u jikkontribwixxu għall-kwalità u għad-dehra tiegħu. Il-verżjoni oriġinali tal-punt 5h tgħid kif ġej: "L-indikazzjoni ġeografika protetta 'Tiroler Speck' ma għandhiex tinqaleb f'lingwi oħra. Għandha tidher fuq it-tikketta b'ittri leġibbli u li ma jitħassrux, u li jispikkaw fuq kull tikkettar ieħor. Eżatt wara l-isem għandu jidher it-terminu 'Indikazzjoni Ġeografika Protetta' u/jew it-taqsira 'IĠP', fil-lingwa komuni marbuta mal-prodott. Jistgħu jidhru wkoll ismijiet, ismijiet kummerċjali u tikketti privati, dejjem jekk ma jqarrqux bix-xerrej. It-'Tiroler Speck' jista' jinbiegħ jew sħiħ, ippakkjat fil-vakwu jew f'atmosfera kkontrollata, jew inkella bħala biċċa sħiħa, jew imqatta' jew f'fetet." Din is-silta hija mibdula b'li ġej: "Fuq kull unità ppakkjata u lesta għall-bejgħ, għandhom jidhru f'post prominenti, b'mod leġibbli u li ma jitħassarx, in-numru tal-azjenda, identifikatur tal-lott fil-forma ta' numru tal-lott jew data, u l-kliem 'Tiroler Speck IĠP'. Barra minn dan, jistgħu jidhru wkoll il-qatgħa tal-laħam li jkun intuża u/jew ir-reġjun tal-produttur fiż-żona ġeografika ddefinita. Eżempji ta' tikkettar: 'Tiroler Speck IĠP - bejken' 'Tiroler Speck IĠP - magħmul mill-perżut' 'Tiroler Speck IĠP Speck tal-flett miz-Zillertal' 'Tiroler Speck IĠP magħmul miż-żaqq tal-majjal, mir-reġjun ta' Ötztal' Tista' tintuża wkoll indikazzjoni fil-lingwa komuni taż-żona ta' kummerċjalizzazzjoni, dejjem jekk jingħata wkoll it-terminu Ġermaniż 'Tiroler Speck g.g.A.'. Jistgħu jintwerew ukoll ismijiet, ismijiet kummerċjali u tikketti privati, dejjem jekk l-ippakkjar li jirriżulta ma jqarraqx." Regoli tat-tikkettar ddettaljati u komprensivi jgħinu biex jittejbu t-trasparenza u l-informazzjoni mogħtija lill-konsumaturi. L-użu ta' informazzjoni addizzjonali ġie rregolat ukoll, sabiex jiġu indikati b'mod aktar preċiż il-qatgħa tal-laħam li tkun intużat u/jew ir-reġjun tal-produttur fiż-żona ġeografika ddefinita. B'hekk issir enfażi fuq il-karattru reġjonali tal-prodott, u tingħata deskrizzjoni fid-dettall tal-prodott, li tinkludi informazzjoni addizzjonali dwar il-qatgħat tal-laħam użati. Dan kollu jipprovdu deskrizzjoni aktar preċiża tal-prodott, kif ukoll informazzjoni aktar immirata għall-konsumaturi. Kompożizzjoni: Produttur L-isem tal-grupp applikanti nbidel mindu ġiet approvata l-protezzjoni tal-indikazzjoni ġeografika, u għalhekk ġie aġġornat flimkien tad-dettalji emendati tal-awtorità kompetenti. It-taqsima li tinkludi d-dettalji ta' kuntatt tal-organu ta' spezzjoni ġiet emendata minħabba l-qalba lejn organu ta' spezzjoni privat. L-ispezzjonijiet issa jitwettqu mill-organu ta' spezzjoni li ġej: Il-kompiti tal-ispezzjonijiet ġew iddefiniti u rregolati b'aktar preċiżjoni, b'mod li l-ispezzjonijiet jinkludu t-teħid ta' kampjuni mis-suq u/jew mill-azjenda, kif ukoll spezzjoni fuq il-post tal-azjenda għall-verifika tal-karatteristiċi tal-prodott u tad-dokumentazzjoni msemmija fil-prova tal-oriġini. Għaldaqstant, l-iktar punti importanti tal-ispezzjoni huma ddefiniti fl-Ispeċifikazzjoni. It-taqsima "Rekwiżiti nazzjonali" tħassret għalkollox. Il-mappa (l-Anness 2 tal-Ispeċifikazzjoni tal-prodott) u n-nota korrispondenti fit-taqsima "Żona ġeografika ddefinita" nbidlu bit-tismija tal-"Provinċja tat-Tirol" bħala ż-żona ġeografika. B'hekk iż-żona ġeografika hija deskritta b'mod ċar u mingħajr ambigwetà; il-mappa ma għadhiex meħtieġa. L-Anness 3, li kien imsemmi fit-taqsimiet "Żona ġeografika ddefinita" u "Metodu ta' produzzjoni", u li kien jinkludi l-kundizzjonijiet għall-produzzjoni tal-laħam tal-majjal u r-rekwiżiti għal-laħam frisk (qatgħat tal-laħam), tħassar għalkollox. Ir-rekwiżiti f'dan ir-rigward huma stipulati b'mod ċar fil-Pakkett tal-UE dwar l-Iġjene, fid-Dritt Ewropew dwar l-Għalf u fir-Regolament tal-Kunsill (KE) Nru 1234/2007 dwar OKS unika, u wrew li huma suffiċjenti biex jiżguraw il-kwalità tal-prodott. Għaldaqsant, ma għadux meħtieġ li l-għalf ikun konformi mar-regolamenti Awstrijaċi. Billi dejta dwar il-kontenut polieniku tal-għalf użat fil-produzzjoni tal-laħam spiss ma tkunx disponibbli ladarba l-laħam jitqiegħed fis-suq, u billi l-analiżijiet imwettqa bħala parti mis-sistema ta' kontroll intern juru li, mill-2008 'l hawn, il-livelli ta' aċidu xaħmi baqgħu kostanti, b'medja pluriennali ta' 12,22 g/100 g (li tikkorrispondi għall-valur limitu inizjalment imfittex), il-kriterju dwar il-kontenut polieniku mhuwiex meħtieġ lanqas, u għalhekk id-dispożizzjonijiet fil-punti mill-A sas-C fl-Anness 3 tneħħew. L-Awstrija Klassi 1.2. Prodotti tal-laħam (imsajrin, immellħin, affumikati, eċċ.) It-"Tiroler Speck" IĠP huwa prodott tal-majjal artiġjanali, ippriżervat b'mod tradizzjonali, magħmul mill-koxxa, flett, żaqq, spalla jew għonq mingħajr għadam, li mbagħad jitmellaħ fix-xott, jitħawwar b'taħlita partikulari ta' ħwawar — fosthom tal-anqas il-ġniebru, il-bżar iswed u t-tewm — jiġi affumikat fil-kesħa skont proċess speċifiku għar-reġjun bl-użu ta' mill-inqas 50 % injam tal-fagu jew tal-fraxxnu, u jitnixxef bl-arja. Il-lewn ta' barra jkun kannella skura, u l-wiċċ mal-qtugħ jagħti fl-aħmar, b'saff abjad tax-xaħam. Ir-riħa tkun pikkanti, b'mod intens u aromatiku, u bi sfumaturi ċari ta' maturazzjoni u aroma tad-duħħan. It-togħma tkun kemxejn pikkanti, u tibda minn sfumaturi ċari u inekwivokabbli tad-duħħan, tgħaddi għal togħma sħiħa tal-laħam, u tagħqad b'togħma rikonoxxibbli tal-melħ. Karatteristiċi fiżikokimiċi u mikrobijoloġiċi: Proporzjon ilma/proteini: massimu ta' 1,7 (tolleranza + 0,2) Kontenut ta' melħ (NaCl): massimu ta' 5,0 % (tolleranza + 1,5 % [fil-qalba] + 2,0 % [fix-xifer]) It-"Tiroler Speck" jiġi prodott esklussivament fiż-żona ġeografika ddefinita, u jkun disponibbli, fil-għamla aħħarija tiegħu, ippakkjat fil-vakwu jew f'atmosfera kkontrollata, u jew f'biċċiet sħaħ, jew imqatta' jew f'fetet. Il-qatgħat tal-laħam użati għat-"Tiroler Speck" IĠP joriġinaw fl-Unjoni Ewropea, u jkunu magħmula mill-koxxa bil-qoxra, bin-naħa l-għolja tagħha jew mingħajrha, mill-flett bil-qoxra, miż-żaqq bil-qoxra (bl-għadam artab jew mingħajru), mill-ispalla bil-qoxra, u mill-għonq bil-qoxra, kollha bil-għadam imneħħi, u maqtugħin skont prassi tajba ta' manifattura. Il-passi kollha tal-produzzjoni (mit-tmelliħ tal-prodott aħħari) jsiru fiż-żona ġeografika ddefinita. Sabiex jiġu evitati ħsarat mill-ossidazzjoni jew minn tnixxif eċċessiv, jew minn taħsir mikrobijoloġiku minħabba t-tkabbir tal-moffa, u għaldaqstant biex jiġi evitat telf fil-kwalità, il-ħin li jgħaddi bejn it-tqattigħ u l-ippakkjar għandu jinżamm fil-qasir. Huwa għalhekk li l-ippakkjar tat-"Tiroler Speck" IĠP, f'biċċiet sħaħ jew imqatta' jew f'fetet, fil-vakwu jew f'atmosfera kkontrollata, għandu jsir fiż-żona ġeografika ddefinita. Madankollu, jekk minħabba arranġamenti speċifiċi jkun meħtieġ perjodu ta' ħżin qabel ma jibda t-tqattigħ, dan irid isir biss fi ppakkjar fil-vakwu jew f'atmosfera kkontrollata (l-ippakkjar inizjali) sabiex jiġi evitat telf fil-kwalità minħabba tnixxif eċċessiv jew taħsir mikrobijoloġiku mit-tkabbir tal-moffa. It-"Tiroler Speck" IĠP imbagħad jitqatta' jew f'biċċiet għall-użu domestiku, jew bil-qoxra mneħħija, ippreparat u mqatta' f'fetet jew magħmul "lest għall-kċina", u ppakkjat jew fil-vakwu jew f'atmosfera kkontrollata (l-ippakkjar aħħari). It-"Tiroler Speck" IĠP jista' jinbiegħ f'biċċiet sħaħ lil stabbilimenti fis-settur tal-bejgħ tal-ikel bl-imnut, dejjem jekk jitqatta' f'fetet fil-preżenza tax-xerrej, u dejjem jekk dan is-sehem ta' "Tiroler Speck" IĠP mhux imqatta' ma jaqbiżx l-10 % tal-lott korrispondenti tal-ġurnata, kif ukoll bil-kundizzjoni li meta jiġi vverifikat bħala parti mill-proċess ta' tqattigħ (f'qatgħat, fetet, kubi, eċċ.), l-ammont li jifdal ma juri ebda sinjal li l-lott fih xi difetti li jistgħu jissuġġerixxu li l-laħma sħiħa pprovduta kienet difettuża. Fuq kull unità ppakkjata u lesta għall-bejgħ, għandhom jidhru f'post prominenti, b'mod leġibbli u li ma jitħassarx, in-numru tal-azjenda, identifikatur tal-lott fil-forma ta' numru tal-lott jew data, u l-kliem "Tiroler Speck IĠP". Jistgħu jidhru wkoll il-qatgħa tal-laħam li jkun intuża u/jew ir-reġjun tal-produttur fiż-żona ġeografika ddefinita. Tista' tintuża wkoll indikazzjoni fil-lingwa komuni taż-żona ta' kummerċjalizzazzjoni, dejjem jekk jingħata wkoll it-terminu Ġermaniż "Tiroler Speck g.g.A.". Jistgħu jintwerew ukoll ismijiet, ismijiet kummerċjali u tikketti privati, dejjem jekk l-ippakkjar li jirriżulta ma jqarraqx. Il-Provinċja tat-Tirol. Il-metodu ta' produzzjoni tradizzjonali li żviluppa fiż-żona ġeografika jissejjes fuq l-għarfien espert tal-produtturi, li baqa' jingħadda minn ġidd għal ġidd tul is-sekli. (L-Artikolu 6(1), it-tieni subparagrafu tar-Regolament)